CELEX: 62017TN0677
Language: fi
Date: 2017-10-02 00:00:00
Title: Asia T-677/17: Kanne 2.10.2017 – ClientEarth v. komissio

20.11.2017   
            
            
               FI
            
            
               Euroopan unionin virallinen lehti
            
            
               C 392/38
            
         Kanne 2.10.2017 – ClientEarth v. komissio
   (Asia T-677/17)
   (2017/C 392/48)
   Oikeudenkäyntikieli: englanti
   
      Asianosaiset
   
   
      Kantaja: ClientEarth (Lontoo, Yhdistynyt Kuningaskunta) (edustaja: barrister A. Jones)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               ottaa kanteen tutkittavaksi ja toteaa sen perustelluksi
            
         
               —
            
            
               kumoaa moottoriajoneuvojen tyyppihyväksynnästä kevyiden henkilö- ja hyötyajoneuvojen päästöjen (Euro 5 ja Euro 6) osalta ja ajoneuvojen korjaamiseen ja huoltamiseen tarvittavien tietojen saatavuudesta ja Euroopan parlamentin ja neuvoston asetuksen (EY) N:o 715/2007 täydentämisestä annetun asetuksen (EU) 2017/1151 7.6.2017 annetun komission asetuksen (EU) N:o 2017/1154 (EUVL 2017, L 175, s. 708)
            
         
               —
            
            
               velvoittaa komission korvaamaan kantajan oikeudenkäyntikulut ja
            
         
               —
            
            
               määrää muista aiheellisiksi katsomistaan toimenpiteistä.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäinen kanneperuste koskee sitä, että riidanalaisella säännöksellä asetettu salassapitovelvollisuus on laiton, koska se väistämättä estää unionin jäsenvaltioiden viranomaisia paljastamasta ympäristöön joutuneita päästöjä koskevia tietoja vastauksena yleisön pyyntöön, mikä rikkoo ympäristötiedon julkisesta saatavuudesta annetun direktiivin (1) 3 ja 4 artiklaa.
            
         
               2.
            
            
               Toinen kanneperuste koskee sitä, että riidanalaisella säännöksellä asetettu yleinen salassapitovelvollisuus on laiton, koska se väistämättä estää unionin toimielimiä ja elimiä paljastamasta ympäristöön joutuneita päästöjä koskevia tietoja vastauksena yleisön pyyntöön, mikä rikkoo Århusin yleissopimuksen (2) 6 artiklaa ja asiakirjojen saamisesta yleisön tutustuttavaksi annetun asetuksen (3) 2 artiklaa.
            
         
               3.
            
            
               Kolmas kanneperuste koskee sitä, että komissio, kun se on antanut yleistä salassapitovelvollisuutta koskevan säännöksen, on ottanut käyttöön olennaisen tekijän, joka ylittää asetuksen N:o 715/2007, jolla muutetaan ympäristötiedon julkisesta saatavuudesta annettua direktiiviä, Århus-asetusta ja asiakirjojen saamisesta yleisön tutustuttavaksi annettua asetusta, 5 artiklan 3 kohdan ja 14 artiklan 3 kohdan mukaisten täydentävien toimenpiteiden soveltamisalan, ja joka tekee tyhjäksi niiden tehokkaan vaikutuksen (effet utile).
            
         
               4.
            
            
               Neljäs kanneperuste koskee sitä, että riidanalaisella säännöksellä asetettu yleinen salassapitovelvollisuus loukkaa unionin oikeuden yleistä suhteellisuusperiaatetta.
            
         
      (1)  Ympäristötiedon julkisesta saatavuudesta ja neuvoston direktiivin 90/313/ETY kumoamisesta 28.1.2003 annettu Euroopan parlamentin ja neuvoston direktiivi 2003/4/EY (EYVL 2003, L 41, s. 26).
   
      (2)  Tiedon saatavuutta, yleisön osallistumista päätöksentekoon sekä oikeuden saatavuutta ympäristöasioissa koskevan Århusin yleissopimuksen määräysten soveltamisesta yhteisön toimielimiin ja elimiin 6.9.2006 annettu Euroopan parlamentin ja neuvoston asetus (EY) N:o 1367/2006 (EYVL 2006, L 264, s. 13).
   
      (3)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL 2001, L 145, s. 43).